**NOLIKUMS**

**Sacensību seriālam**

**STADIONS IV GADALAIKOS** - **II sezona**

**1.**   **Mērķis**

Popularizēt stadiona skriešanu kā aktīvu un veselīgu brīvā laika pavadīšanu Cēsu, tās apkārtnes iedzīvotāju un pilsētas viesu vidū.

**2.**   **Uzdevums**

2.1.  Noskaidrot ātrākos un izturīgākos skrējējus Cēsu stadiona četros dažādos skrējienos;

2.2.  Dot iespēju salīdzināt dažādu, aktīva dzīvesveida piekritēju, spējas dažādās skriešanas disciplīnās stadionā.

**3.**   **Organizatori un vadība**

3.1.  Sacensības organizē Sporta klubs “Ašais” sadarbībā ar Cēsu novada pašvaldību un Cēsu Olimpisko centru.

3.2.Sacensību galvenais tiesnesis Austris Āboliņš (GSM 26 180 160) / klubs@sk-ašais.lv

**4.**   **Vieta un laiks**

4.1.  Sacensības notiek Cēsu pilsētas stadionā;

4.2.  Sacensības norisinās:

4.2.1.     400m sprints = 2022. gada 16. jūlijā, plkst. 12:00;

4.2.2.     1 jūdze = 2022. gada 24. septembrī, plkst. 11:00;

4.2.3.    5000m = 2023. gada 21. janvārī, plkst. 11:00;

4.2.4. 800m = 2023. gada 8. aprīlī, plkst. 11:00.

**5.**   **Sacensību dalībnieki, vecuma grupas**

Sacensībās piedalās sportisti sekojošās vecuma grupās:

1.     Bērnu grupa 2009. gadā dzimušie un jaunāki;

2.     Jauniešu grupa - 2005.-2008. gadā dzimušie;

3.     Elite – 2004. gadā dzimušie un vecāki;

4.     V/S 40 – 1973. -1982. gadā dzimušie;

5. V/S 50+ = 1972. gadā dzimušie un vecāki.

!!! Sezonas laikā vecuma grupas paliek nemainīgas!

**6.**   **Pieteikšanās**

6.1.  Dalībnieki piesakās elektroniski – [šeit!](https://www.sk-ašais.lv/cesis-2021/)

6.2  .    Pieteikšanās:

6.2.1.     400m = līdz 2022. gada 15. jūlijam, plkst. 12:00

6.2.2.    1 jūdze = līdz 2022. gada 23. septembrim, plkst. 12:00;

6.2.3.     5000m = līdz 2023. gada 20. janvārim, plkst. 12:00;

6.2.4. 800m = līdz 2023. gada 7. aprīlim, plkst. 12:00.

**6.**    **Vērtēšana un apbalvošana**

6.1.  Uzvarētāju noteikšanai tiks izmantota elektroniska iekārta.

6.2.  Sacensības ir individuālas.

6.3.  Sacensību uzvarētāju apbalvošana notiks pēc katra posma ar medaļām piemiņas veltēm no atbalstītājiem, bet četru gadalaiku kopvērtējuma uzvarētājus apbalvos ar kausiem un atbalstītāju sagatavotām balvām, 2023. gada 8. aprīlī– pēc sacensībām. Rezultāti būs pieejami – [šeit!](https://www.sk-ašais.lv/cesis-2021/)

6.4.  Uzvarētāju noteikšana seriāla kopvērtējumā:

6.4.1.  Par pirmo vietu katrā posmā savā vecuma grupā dalībnieks saņem 4 punktus;

6.4.2.  Par otro vietu katrā posmā savā vecuma grupā dalībnieks saņem 3 punktus;

6.4.3.  Par trešo vietu katrā posmā savā vecuma grupā dalībnieks saņem 2 punktus;

6.4.4.  Par pārējām vietām katrā posmā savā vecuma grupā dalībnieks saņem 1 punktu;

6.1.1. Uzvarētājus nosaka vecuma grupās, summējot visu posmu punktus kopā. Obligāti jābūt 4 posmu ieskaitēm! Uzvar dalībnieks ar lielāku punktu skaitu! Vienādu punktu summas gadījumā kopvērtējumā uzvar dalībnieks, kuram vairāk punktu 800m distancē!

**7.**   **Īpašie noteikumi**

7.1.  Par nepilngadīgo sacensību dalībnieku veselības stāvokli un sagatavotību konkrētās distances veikšanai sacensību laikā atbildīgi ir vecāki vai dalībnieku pieteikusī organizācija, kuri to apliecina piesakoties sacensībām.

7.2.  Pilngadīgie sacensību dalībnieki paši atbild par savu veselības stāvokli un sagatavotību konkrētās distances veikšanai

**Uzmanību!**

1.1.     Apstiprinot savu dalību sacensībās, dalībnieki atsakās no jebkādu pretenziju izvirzīšanas organizatoriem vai citām pasākumu organizēšanā iesaistītajām personām pēc iespējama nelaimes gadījuma vai materiālo zaudējumu rašanās un necīnās par zaudējumu atgūšanu tiesas ceļā.

1.2.     Visiem dalībniekiem jāiepazīstas ar sacensību nolikumu. Tā nezināšana neatbrīvo dalībniekus no personīgās atbildības!

1.3.     Apstiprinot savu dalību sacensībās, dalībnieki ļauj izmantot foto un video materiālus organizatoru vajadzībām, atbilstoši Latvijas republikas likumdošanai.

1.4.     Piesakoties sacensībām, dalībnieks piekrīt savu personas datu apstrādei sacensību organizēšanas vajadzībām.

1.5.     Sacensību organizatoriem, dalībniekiem, treneriem un citam atbalsta personālam ir jāievēro valstī spēkā esošie MK noteikumi nr. 360 "Epidemioloģiskās drošības pasākumi Covid-19 infekcijas izplatības ierobežošanai”